# Bögöz

### A Wikipédiából, a szabad lexikonból.

Bögöz (románul Mugeni, németül Begesen): falu a mai Romániában Hargita megyében. Községközpont, Agyagfalva, Béta, Betfalva, Nagygalambfalva, Székelydobó, Vágás, Kisgalambfalva, Décsfalva, Székelymagyaros és Mátisfalva tartozik hozzá.

## [szerkesztés] Fekvése

A falu a Nagy-Küküllő középső szakaszának kiszélesedő medencéjében a Bögözi-medencében fekszik Székelyudvarhelytől 11 km-re.

## [szerkesztés] Nevének eredete

Neve a magyar bő és köz szavakból származik, mások szerint a felgyülemlő sok vízpáráról a bő gőz nevet kapta, vagy besenyő eredetű a neve.

## [szerkesztés] Története

Területe ősidők óta lakott, Vizlok nevű dűlőjében bronzkori és 4. századi településnyomokra bukkantak. A Pagyvan-tetőn neolit leleteket találtak. Iborköve nevű helyen dák-római településnyomokra leltek. 1334-ben Buguz néven említik először. 1910-ben 1112 lakosa volt. A trianoni békeszerződésig Udvarhely vármegye Udvarhelyi járásához tartozott. 1992-ben 1025 lakosából 1010 magyar és 15 román volt.

## [szerkesztés] Látnivalók

- A falunak 12. századi eredetű, a 15. században bővített 13.-14. századi falfestményekkel és festett, 1724-ben készült kazettás famennyezettel díszített református temploma van. Tornyát 1842-ben magasították. 14. századi freskóit 1865-ben fedezték fel a mészréteg alatt. 1930-ban rovásírásos szöveget találtak az Utolsó Ítélet képsorában.
- A templomtól 500 m-re keletre egykor kápolna állott, melynek nyomai ma is láthatók.
- A falunak ortodox temploma is van.

## [szerkesztés] Híres emberek

Itt született 1855-ben Solymosi Endre tanár, helytörténész.

A lap eredeti címe "http://hu.wikipedia.org../../../b/%C3%B6/g/B%C3%B6g%C3%B6z.html"

Kategória: Hargita megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Esperanto
- Nederlands
- Română